आबरा का डाबरा

* हिन्दी

**आबरा का डाबरा** 'भास्कर बोस' का एक एपिसोड है।

## सारांश

एक मशहूर जादूगर एक खतरनाक जादू करते समय स्टेज पर ही मारा जाता है। क्या उसकी मौत के पीछे कोई राज़ छिपा है, या फिर यह भी जादू का एक काफी दुर्लभ प्रकार है? भास्कर और बिकेश मंत्रों के इस महल में जाते हैं। क्या वे इस केस को सुलझा पाएँगे?

## कहानी

### भाग १

जादूगर पाशा अपने दर्शकों के सामने जादू दिखाता हुआ बिजली संबंधित एक जादू करने को जुट जाता है। लेकिन जादू को प्रदर्शित करते समय किसी दिक्कत की वजह से जादूगर की जान चली जाती है; दर्शक घबराने लगते हैं। भास्कर और बिकेश को केस को सुलझाने के लिए बुलाया जाता है और पाशा के सहायक दकजाल, उसके भाई तेजा और उसके स्टंट डिज़ाइनर टीना से बात करने पर पता चलता है कि पाशा ने अभ्यास भी किया था लेकिन किसी को नहीं पता कि जादू को प्रदर्शित करते समय कौन सी दिक्कत आ गई थी।

अगले दिन थिएटर पर वापस जाने पर दिखाई देता है कि तेजा अपना शो कर रहा होता है और उसने मोहल्ले को पूरी तरह से बदल दिया है। शो के बाद भास्कर तेजा से बात करने जाता है, और तेजा कहता है कि पाशा उसके "गुरु जैसा था" और उसकी मौत में उसका कोई हाथ नहीं था। फिर दोनों दकजाल के पास चाय पीने के लिए जाते हैं और इस दौरान केस के बारे में काफी सारी जानकारी भी इकट्ठा करते हैं। लेकिन वहाँ से लौटते समय भास्कर को टीना का कॉल आता है और वह पाशा के मौत के गुनहगार का नाम बताने ही वाली होती है कि उसे गोली मार दिया जाता है, हालाँकि वह अपना वर्तमान स्थान बताती है।

### भाग २

लाश के पास पहुँचने पर उन्हें वैसा ही एक सिक्का मिलता है जो कि दकजाल से जादू की मदद से बिकेश के कान के पीछे से निकाला था, और एक मोती की माला जो कि पाशा पहनता था। कुछ दिन बाद भास्कर वापस बिकेश के ऑफिस में जाता है और बिकेश उसे टीना का पोस्ट मॉर्टम रिपोर्ट देता है। भास्कर के यही पढ़ते होश उड़ जाते हैं कि चीना गर्भवती थी और बच्चे का DNA तेजा के DNA से मेल खाता है। भास्कर और बिकेश अंदाज़ा लगाते हैं कि तेजा और दकजाल एक ही पक्ष में हैं, और टीना कंपनी में अपनी हिस्सेदारी के लिए तेजा को बच्चे के बारे में ब्लैकमेल कर रही होगी इसलिए तेजा ने टीना को मार डाला।

दोनों तेजा के पास जाते हैं और वह बताता है कि एक जानलेवा जादू को डिज़ाइन करने के बाद उसने एक पार्टी रखी थी, और वो दोनों नशे में थे तो गलती से ये सब हो गया, और यह भी कि जिस दिन टीना की मौत हुई, उस दिन वह दिल्ली में अपने शो कर रहा था। उसके बाद जब टीना के फोन की जाँच होती है, उसके कॉल डेटा से शिव प्रसाद चौबे नामक एक वकील का लॉग दिखता है, तो दोनों उसी के पास जा पहुँचते हैं। चौबे उन्हें बताता है कि टीना उसके पास पाशा की मौत से संबंधित केस फाइल करवाने आई थी, लेकिन जब चौबे ने इनकार कर दिया, टीना ने उसे एक करोड़ रुपए का लालच दिया। इस बार चौबे मान गया लेकिन टीना ने उसे केस संबंधित अपनी पूरी योजना बताई, जो कि चौबे भास्कर और बिकेश को बताता है।

भास्कर को पाटिल का कॉल आता है और भास्कर खुश होकर तेजा के शो में बिकेश के साथ जाता है। जब उसका एक जादू काम नहीं करता, भास्कर और बिकेश आकर शो में दखलंदाज़ी करते हैं और पाशा सामने हाज़िर होता है। बल्कि पाशा ने टीना के साथ मिलकर मौत के नाटक की योजना बनाई थी क्योंकि टीना पाशा से प्यार करती थी मगर तेजा भी टीना से प्यार करती थी। भास्कर टीना की पूरा योजना का खुलासा करता है, और बताता है कि टीना किसी के भी पक्ष में नहीं थी। बल्कि उसकी योजना तो यही थी कि पहले तेजा और वह मिलकर पाशा को मार दे, और फिर पाशा की मौत का इल्ज़ाम में तेजा को गिरफ़्तार कर ले, जिसके बाद कंपनी उसके नाम हो जाती। दोनों को गिरफ़्तार कर लिया जाता है और बिकेश सिक्के का जादू करने के कोशिश करता है, लेकिन असफल रहता है।

## पात्र

* भास्कर बोस
* बिकेश दास
* पाशा
* तेजा
* दकजाल
* टीना
* शिव प्रसाद चौबे

## कास्ट

* मंत्र मुग्ध
* शादाब हाश्मी
* गिरीश शर्मा
* घनश्याम लालसा
* अर्पिता वोरा
* अजीत शिधैये
* सुहेल मसूद